Vikas (Ispanija)

Vikas (isp. ir ) – miestas šiaurės rytų Ispanijoje, Katalonijoje, Barselonos provincijoje, 60 km į šiaurę nuo Barselonos, Gurio upelio ir jo intako Medero slėnyje. Praeina Barselonos–Tulūzos geležinkelis, plentai į Barseloną, Žironą, Manresą, Ripolį. Maisto (mėsos, pieno, grūdų) pramonė, tekstilės, odos, dažų pramonė.

Yra atstatyta romėnų šventykla, vyskupijos muziejus (saugomi katalonų romaninio ir gotikinio meno dirbiniai), katedra (pastatyta 1040 m., rekonstruota 1780–1803 m. su originalia romanine varpine, gotikiniu altoriumi ir neoklasikiniu fasadu bei Žozepo Marijos Serto freskomis).

 Istorija 
Senovėje čia buvusi iberų genties ausetanų gyvenvietė Ausa. II a. romanizuota, o nuo V a. pradėta vadinti Ausono Viku (). 826 m. miestą nuniokojo, o 885 m. atstatė maurai. Viduramžiais Vikas buvo galingas ir savivaldą turėjęs miestas. Jis talkino Jokūbui I Aragoniečiui 1235–1238 m. užkariaujant Valensiją.

1810 m. Viką užėmė Prancūzijos kariuomenė. 1936 m., per Ispanijos pilietinį karą, nuniokota Viko katedra.

 Šaltiniai 

Kategorija:Katalonijos miestai
Kategorija:Ispanijos kurortai